|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Podnikateľské subjekty (malé, stredné a veľké podniky, start-up, spin-off podniky) zo všetkých odvetví, ktoré vykonávajú výskum a vývoj. Opatrenia podporia rozšírenie vykonávania výskumu a vývoja v podnikateľskom sektore. Odhaduje sa 200 podporených subjektov za celé obdobie implementácie.  V SR je aktuálne evidovaných 315 podnikateľských subjektov, ktoré aktívne vykonávajú výskum a vývoj. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Návrh bol pripravovaný v súlade s § 23 ods. 3 zákona č. 172/2005 Z. z. organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. MŠVVaŠ SR zriadilo Odborný a koordinačný orgán pre prípravu Štátnych programov výskumu a vývoja (OKOP ŠPVaV), v ktorom bolo zastúpených 35 zástupcov ústredných orgánov, Slovenskej akadémie vied, orgánov reprezentácie vysokých škôl, reprezentatívnych zástupcov zamestnávateľských zväzov a tiež expertov v relevantných odboroch vedy a techniky. OKOP ŠPVaV zriadil 5 pracovných skupín na prípravu jednotlivých štátnych programov, v ktorých boli zastúpení členovia OKOP ŠPVaV a tiež ďalší externí experti z akademického, štátneho a podnikateľského sektora v relevantných odboroch vedy a techniky v celkovom počte cca. 260 expertov. Tým sa vytvorilo dostatočné odborné zázemie a podmienky pre zapojenie všetkých zainteresovaných strán na príprave finálneho znenia materiálu, vrátane legislatívneho zakotvenia.  V rámci prípravy materiálu v OKOP ŠPVaV a jeho pracovných skupinách boli diskutované a vypracované ciele, zámery programov, merateľné ukazovatele, kritériá posudzovania projektov a tiež finančné nastavenia. Výsledkom spoločnej aktivity zúčastnených zástupcov sú predkladané programy. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Predkladaný materiál nemá vplyv na výšku priamych finančných nákladov podnikateľských subjektov.  V rámci implementácie Štátnych programov výskumu a vývoja ide o bežné a kapitálové náklady poskytované zo štátneho rozpočtu SR vo forme štátnej pomoci v objeme 532,1 mil. EUR a s tým súvisiace náklady z vlastných zdrojov podnikateľských subjektov v zmysle Nariadenia Európskej komisie č. 651/2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v predpokladanom objeme cca. 121,1 mil. EUR. Prínosom Štátnych programov výskumu a vývoja bude rozvoj a stimulácia vybraných odvetví hospodárstva na národnej úrovni prostredníctvom realizácie výskumu, vývoja a následných produktových a procesných inovácií v malých, stredných a veľkých podnikoch, a to prostredníctvom podpory ich vlastného výskumu a vývoja alebo transferu takýchto riešení z organizácií výskumu a vývoja. Štátne programy výskumu a vývoja požiadavkovo vytvárajú podmienky na spoluprácu a transfer technológií medzi akademickou, výskumnou a podnikateľskou sférou. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Predkladaný materiál nemá vplyv na nepriame finančné náklady podnikateľských subjektov. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Predkladaný materiál nemá vplyv na administratívne náklady podnikateľských subjektov. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***0*** | ***0*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Predkladané Štátne programy výskumu a vývoja budú pozitívne stimulovať rozvoj dotknutých odvetví hospodárstva SR prostredníctvom výskumu a vývoja v spolupráci s akademickou sférou a následného transferu a implementácie dosiahnutých výsledkov, ktoré povedú k zvýšenej inovačnej schopnosti podnikov, realizácii produktových, procesných a organizačných inovácií, a tým k zvýšeniu konkurencieschopnosti daných podnikov a príslušných odvetví hospodárstva SR ako celku. Dôsledkom implementácie Štátnych programov výskumu a vývoja bude zvýšenie konkurencieschopnosti SR a zvýšenie zamestnanosti. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Predkladané Štátne programy výskumu a vývoja budú pozitívne stimulovať realizáciu výskumu a vývoja v podnikoch v spolupráci s akademickou sférou a následný transfer a implementáciu dosiahnutých výsledkov, ktoré povedú k zvýšenej inovačnej schopnosti podnikov, realizácii produktových, procesných a organizačných inovácií, a tým k zvýšeniu konkurencieschopnosti daných podnikov a príslušných odvetví hospodárstva SR ako celku. Jedným z výstupov implementácie Štátnych programov výskumu a vývoja bude registrácia nových práv duševného vlastníctva, vzťahujúcich sa na dosiahnuté výsledky výskumu a vývoja. Ďalším z výstupov bude optimalizácia využívania vstupných zdrojov, surovín a energií, znižovanie energetickej náročnosti a zvyšovanie efektívnosti výrobného procesu.  Na uvedené aspekty nadväzuje vytváranie a rozširovanie kapacít výskumu a vývoja v podnikoch, a s tým súvisiace zvyšovanie počtu pracovných miest výskumu a vývoja v daných podnikoch. |